Diari Oficial de la Generalitat Valenciana


Sumari del DOGV 4281, del 28-06-2002 (2002/7015)

Edicte sobre execució hipotecària de 2ª hipoteca de màxim a instàncies de la Generalitat Valenciana contra Aguas de Cortes, SA.
-------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/7015


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Edicte sobre execució hipotecària de 2ª hipoteca de màxim a instàncies de la Generalitat Valenciana contra Aguas de Cortes, SA. [2002/X7015]
  
Procediment: article 131, Llei Hipotecària núm. 214/1998, sobre execució hipotecària de 2ª hipoteca de màxim.
  
Demandant. Generalitat Valenciana
  
Demandat: Aguas de Cortes, SA
  
Procuradora: senyora María Pilar Sanz Yuste
  
Diligència d'ordenació
  
1. Que els dos escrits presentats pel lletrat de la Generalitat Valenciana en dates 31 de gener i 25 d'abril d'enguany, s'adjunten a les actuacions que els han motivat.
  
2. No és pertinent allò sol·licitat quant a assenyalar la segona i tercera subhastes, ja que després de la suspensió de la segona a instància de l'executant, es va perdre el dret a reiterar l'assenyalament per a segona, en no estar previst en l'article 131, antiga redacció, i que es procedisca a la subhasta dels béns embargats, finca registral 1.357, inscrita en el Registre de la Propietat de Lucena del Cid, valorada a efectes de subhasta en 1.442.429,05 euros, en la forma disposada per la LEC 1/2000, en consideració a allò disposat en la disposició transitòria sisena del dit text legal, i s'assenyala que l'única subhasta prevista tinga lloc en la seu d'este jutjat el dia 16 de setembre de 2002 a las 10.00 hores.
  
3. Que s'anuncie per mitjà d'edictes que s'hauran de fixar, amb vint dies d'antelació, en el lloc públic d'este jutjat, així com en el tauler d'anuncis de l'Ajuntament de Cortes de Arenoso, on radica la finca hipotecada, i per a això es lliura exhort que es trametrà d'ofici, així com a instància de l'executant, al Boletín Oficial del Estado i al Diari Oficial de la Generalitat Valenciana, que es lliuraran a la part executant per a la publicació, que s'haurà d'efectuar, almenys, vint dies abans de la data assenyalada, edictes en els quals, a més dels requisits establits en l'article 646, paràgraf primer de la Llei 1/2000, d'Enjudiciament Civil, es farà constar:
  
1r. Que la certificació registral es troba en la Secretaria d'este jutjat i els béns es trauen a subhasta sense complir prèviament la falta de títols de propietat, ajustant-se al que disposa la regla 5ª de l'article 140 del Reglament per a l'execució de la Llei Hipotecària. Pel mer fet de participar en la subhasta s'entén que els postors accepten la situació.
  
2n. Que les càrregues o gravàmens anteriors, si n'hi ha, al crèdit de l'actor, continuaran subsistents i que, pel sol fet de participar en la subhasta, el licitador els admet i accepta quedar subrogat en la responsabilitat que es deriva d'aquells, si l'execució s'adjudica al seu favor.
  
3r. Que en l'heretat que se subhasta, radica una planta embotelladora d'aigua en explotació amb capital social format per l'Ajuntament i un nombre de veïns, segons es desprén de les actuacions.
  
4t. Si per força major, causes alienes al jutjat o per error s'ha assenyalat un diumenge o dia festiu i no es pot realitzar la subhasta en el dia i hora assenyalats, s'entendrà que es realitzarà el dia hàbil següent, a la mateixa hora, exceptuant-ne els dissabtes.
  
5é. Que es notifique esta resolució al/als executat/s amb antelació de vint dies, per mitjà de la seua representació en les actuacions, procuradora senyora María del Pilar Sanz Yuste.
  
De la present diligència se'n dóna compte a S.Sª.
  
Mode d' impugnació: per mitjà d'escrit presentat en este jutjat, no obstant això, es durà a efecte allò acordat. L'escrit s'haurà de presentar en el termini de cinc dies hàbils comptats des del sendemà de la notificació, i haurà d'expressar-hi la infracció comesa a parer de l'impugnant; sense estos requisits no s'admetrà la impugnació (article 224 i 452 de la LEC).
  
Ho dispose, firme i en done fe.